Hidrogen (basa Latin: "hydrogenium", saka basa Yunani: "hydro": banyu, "genes": mbentuk), iku unsur kimia sajeroning tabel périodik kang duwé simbol H lan nomer atom 1. Ing suhu lan tekanan standar, hidrogen ora ana rupané, ora mambu, duwé sipat non-logam, duwé valensi tunggal, lan minangka gas diatomik kang gampang banget kobong. Hidrogen iku unsur paling èntèng lan paling akèh ana ing alam semesta. Unsur iki dikandhung déning banyu lan kabèh senyawa organik sarta makluk urip. Hidrogen bisa reaksi kanthi kimia karo unsur liya.